- dir
                                        udskrift
                                             af
                         sø- & handelsrettens dombog
                                       ____________
                                          dom
afsagt den 16. december 2015
v-21-15
                                  eico a/s
                                  (advokat søren wolder)
                                  mod
                                  multikøkkener aps
                                  og
                                  heidi jacobsen
                                  (advokat jens jepsen, for begge)
sagens baggrund og parternes påstande
denne sag, der er anlagt den 10. marts 2015, handler om, hvorvidt multikøkkener aps
og heidi jacobsen ved brug af eico a/s’s varemærke eico som google adword, samt ved
brug af såvel varemærket eico som eicos modelbetegnelser og varenumre ved afsættelse af
varer, har krænket eicos varemærkeret og handlet i strid med markedsføringsloven.
eico har nedlagt følgende påstande:
                                                 -2-
1.    de sagsøgte forbydes at anvende sagsøgers varemærke eico som søgeord i google
      adwords annoncer, subsidiært at anvende varemærket eico som søgeord i google
      adwords på en sådan måde, at mærket eico fremgår af viste annoncers tekst eller
      overskrift.
2.    de sagsøgte forbydes at anvende sagsøgers varemærke eico, sagsøgers modelbeteg-
      nelser og sagsøgers varenumre for afsættelse af varer, som ikke hidrører fra sagsøger
      eller som ikke er bragt på markedet indenfor eøf af sagsøger.
3.    de sagsøgte skal anerkende at have overtrådt varemærkelovens § 4 samt markedsfø-
      ringsloven §§ 1 og 18 ved at have anvendt ”eico” som søgeord i google adword.
4.    de sagsøgte tilpligtes in solidum, subsidiært pro rata, til sagsøger at betale kr. 50.000,00
      i vederlag i henhold til markedsføringsloven § 20, stk. 3 og/eller varemærkeloven § 43,
      stk. 1., nr. 1, med tillæg af sædvanlig procesrente fra sagens anlæg og indtil betaling
      sker, subsidiært et mindre beløb fastsat efter rettens skøn.
5.    de sagsøgte tilpligtes at anerkende at være erstatningsansvarlige overfor sagsøger i
      henhold til markedsføringsloven § 20 og/eller varemærkeloven § 43 for krænkelse af
      sagsøgers rettigheder efter varemærkeloven og/eller markedsføringsloven for sagsø-
      gers tab, der overstiger et tilkendt vederlag.
6.    de sagsøgte tilpligtes in solidum, subsidiært pro rata, til sagsøger at betale kr. 5.000,00 i
      godtgørelse for ikke-økonomiske tab i henhold til varemærkeloven § 43, stk. 3 for
      krænkelse af sagsøgers rettigheder efter varemærkeloven.
7.    sagsøgte multikøkkener aps skal i 30 dage offentliggøre oplysninger om dommens
      datering, sø- og handelsrettens journalnummer, parternes navne og en gengivelse af
      dommens konklusion på multikøkkener aps hjemmesider på en sådan måde, at of-
      fentliggørelsen ses ved umiddelbart opslag på disse hjemmesider, subsidiært på en
      måde og i et omfang fastsat af retten.
multikøkkener og heidi jacobsen har nedlagt følgende påstande:
principalt frifindelse.
                                               -3-
subsidiært frifindelse mod betaling af et mindre beløb end det påstævnte henholdsvis frifin-
delse i forhold til anerkendelsespåstandene.
oplysningerne i sagen
denne sag handler om multikøkkener og heidi jacobsens påståede krænkelser af eicos va-
remærkerettigheder, idet multikøkkener har anvendt eicos registrerede varemærke ”eico”
på en måde, hvorefter der ved google-søgning på ”eico” fremkom søgeordsresultater fra
multikøkkener, hvor eicos varemærke fremgik såvel af overskriften som af selve annonce-
teksten.
google adword bruges primært af virksomhed til at markedsføre deres produkter og fun-
gerer ved, at virksomheden betaler for visse relevante søgeord, som de forventer, deres po-
tentielle kunder vil anvende, og derved opnår den fordel, at virksomhedens annonce frem-
kommer som søgeresultat. des højere pris, virksomheden betaler, og des flere klik, virksom-
heden opnår som følge af søgninger på de købteadwords, des højere på søgeresultatlisten
fremkommer virksomhedens annonce.
sagens parter
eico er en dansk virksomhed stiftet i 1987, der leverer køkkenprodukter såsom emhætter,
armaturer og vaske. eico har ingen egenproduktion, men sælger køkkenproducenters pro-
dukter under eget mærke. eicos forretning er primært rettet mod kunder i henholdsvis
danmark, norge og sverige.
multikøkkener er en hvidevareforretning, der udelukkende har online-salg via hjemmesiden
med domænet ”koekken24.dk”, og tillige er registrant af domænet ”køkken24.dk”. multi-
køkkener sælger, ligesom eico, køkkenprodukter af forskellig art.
                                              -4-
heidi jacobsen er direktør i multikøkkener, og har tidligere endvidere været direktør i sel-
skabet køkken24 aps, der den 3. juli 2014 skiftede navn til pi engros aps. heidi jacobsen er
endvidere den ultimative eneejer af såvel multikøkkener aps som pi engros aps.
eicos rettigheder
eico opnåede den 3. januar 2006 varemærkeregistrering for ordet ”eico”, og varemærket er
registreret under vr 2006 00016 i vareklasse 11, 20 og 37 i henhold til nice-klassifikationen,
herunder for varerne ”apparater til belysning, opvarmning, dampdannelse, kogning, køl-
ning, tørring, ventilation og vandledning samt sanitetsinstallationer”. varemærket er senere
fornyet indtil 3. januar 2016.
derudover har eico registreret ”eico a/s” som selskabsnavn samt registreret domænenavnet
”eico.dk”.
de påståede krænkelser
eico opdagede i foråret 2013, at multikøkkener anvendte eicos varemærke som google ad-
word på en måde, hvorefter man ved en google-søgning på ordet ”eico” opnåede søgeresul-
tater fra multikøkkeners hjemmeside, hvor eicos varemærke fremgik af såvel overskrift som
annoncetekst.
eico har fremlagt skærmprint af google-søgninger af henholdsvis 29. oktober 2014 og 5. fe-
bruar 2015, hvoraf fremgår enslydende søgeresultater, hvor der ved søgning på ”eico” frem-
kommer en annonce for multikøkkeners hjemmeside, koekken24.dk. nedenfor ses skærm-
print af 29. oktober 2014:
                                                 -5-
eico har endvidere fremlagt skærmprint af 10. marts 2015, der viser multikøkkeners hjem-
meside for blandt andet produktet airone hamlet, varenummer ham80xbl-om. af hjem-
mesiden fremgår, at produktet er identisk med eico hamlet 80 n med varenummer 2792. så-
ledes fremgår det af teksten bl.a., at ”i skandinavien markedsfører handelshuset eico dette
identiske produkt under navnet eico + det originale handelsnavn.”
sagens forløb
i brev af 29. oktober 2014 skrev eicos advokat, søren wolder, til multikøkkener, og anførte
heri blandt andet følgende:
      ”
      som advokat for eico a/s retter jeg henvendelse til dem, da jeg har konstateret, at de
      krænker min klients varemærkerettigheder samt rettigheder efter markedsføringslovens
      §§ 1 og 18.
      på deres hjemmeside www.køkken24.dk anvender de ”eico” som google adword på en
      sådan måde, at en søgning på ”eico” fremkalder en annonce for deres virksomhed, hvor
      min klients varemærke ”eico” indgår i annoncens overskrift og tekst. klikkes på annon-
      cen vises produkter som ikke oprinder fra min klient.
      […]
      jeg anmoder dem om straks og senest 5 dage fra d.d. at ophøre med brug af min klients
      varemærke som google adword på en sådan måde, at min klients varemærke fremgår af
      annoncens overskrift eller tekst.
      ”
i brev af 29. oktober 2014 skrev søren wolder tillige til heidi jacobsen, og af brevet fremgår
blandt andet følgende:
      ”
                                                     -6-
      som advokat for eico a/s retter jeg henvendelse til dem i forbindelse med, at min klient
      har konstateret, at de krænker min klients varemærkerettigheder og rettigheder efter
      markedsføringslovens §§ 1 og 18.
      som det er dem bekendt blev der den 16. juli 2013 nedlagt forbud overfor pi engros aps,
      som på daværende tidspunkt drev virksomhed under navnet køkken24 og fra websi-
      ted/domænet ”køkken24.dk”. de var og er fortsat direktør i dette selskab.
      […]
      jeg har konstateret, at aktiviteterne fra det daværende køkken24 er overdraget til multi-
      køkner aps, som nu driver køkken24 virksomheden videre. de er også direktør i dette
      selskab.
      jeg har konstateret, at de handlinger pi engros aps har foretaget, og som pi engros aps
      med dem som direktør har anerkendt er en krænkelse af min klients rettigheder, nu fore-
      tages af multikøkner aps fra samme domæne, nemlig ”køkken24.dk”.
      som direktør i begge selskaber er notorisk bekendt med det meddelte forbud. når der
      trods dette fortsat foretages handlinger, som omfattet af det meddelte forbud, handler de
      i det mindste culpøst og påfører derved min klient et tab. dette er ansvarspådragende for
      dem personligt, og min klient forbereder sig derfor på at gøre et personligt ledelsesan-
      svar gældende mod dem.
      […]
      det er min klients opfattelse, at forholdene er særdeles skærpende, da de bevidst kræn-
      ker min klients rettigheder.
      ”
i brev af 5. februar 2015 skrev søren wolder atter til multikøkkener, og af brevet fremgår
blandt andet følgende:
      ”
      som det er dem bekendt, har sø- og handelsretten den 22. december 2014 afsagt dom
      over pi engros aps, som tidligere drev køkken24 aktiviteterne.
      jeg har konstateret, at efter køkken24 aktiviteterne er overtaget af dem, har de fuldt be-
      vidst valgt at fortsætte de krænkende handlinger. jeg har fremsendt påkrav til dem den
      29. oktober 2014, men har ikke modtaget reaktion herpå. kopi vedlægges til deres erin-
      dring.
      jeg kan fortsat konstatere, at de krænker min klients rettigheder. ophører de ikke straks
      og inden 5 dage med at foretage de krænkende handlinger i form af benyttelse af min kli-
      ents varemærke som google adword og indbetaler de ikke inden samme frist kr. 35.000
      i vederlag og godtgørelse, vil sagen fortsætte i retslig regi mod såvel dem, som deres di-
      rektør, heidi jacobsen, personligt.
      ”
                                                     -7-
sideløbende med forløbet som beskrevet ovenfor verserede en sag anlagt den 26. juni 2013
ved fogedretten i sønderborg af eico mod køkken24 aps, der vedrørte køkken24 aps’s brug
af eicos varemærke eico som google adword på en måde, at søgning på varemærket eico
resulterede i annoncer fra køkken24 aps, hvor eicos varemærke fremgik af både overskrift
og tekst. heidi jacobsen var som anført direktør i selskabet køkken24 aps, og i sagen fik ei-
co medhold i sin påstand om, at der skulle nedlægges forbud mod, at køkken24 aps an-
vendte eicos varemærke som google adword. fogedrettens kendelse blev kæret, og ved
kendelse af 6. februar 2014 stadfæstede vestre landsret kendelsen.
den 16. juli 2013 anlagde eico justifikationssøgsmål mod køkken24 aps ved sø- og handels-
retten, og denne sag afsluttedes ved, at køkken24 aps tog bekræftende til genmæle, hvoref-
ter der den 22. december 2014 blev afsagt dom med følgende resultat:
      ”
      1.     det af fogedretten i sønderborg nedlagte forbud af 12. juli 2013, som stadfæstet af
             vestre landsret den 6. februar 2014, stadfæstes som lovliggjort og forfulgt.
      2.     det forbydes sagsøgte at anvende sagsøgers varemærke eico i google adwords
             annoncer på en sådan måde, at mærket eico fremgår af annoncens tekst eller
             overskrift.
      3.     det forbydes sagsøgte at anvende sagsøgers varemærke eico, sagsøgers modelbe-
             tegnelser og sagsøgers varenumre for afsættelse af varer, som ikke hidrører fra
             sagsøger.
      4.     sagsøgte tilpligtes til sagsøger at betale kr. 35.000 i vederlag med tillæg af sædvan-
             lig procesrente fra den 16. juli 2013.
      5.     sagsøgte tilpligtes at anerkende at være erstatningsansvarlig overfor sagsøger for
             krænkelse af sagsøgers rettigheder efter varemærkeloven og/eller markedsførings-
             loven for sagsøgers tab, der overstiger det tilkendte vederlag.
      6.     sagsøgte tilpligtes til sagsøger at betale kr. 5.000 i godtgørelse.
      7.     sagsøgte påbydes at udsende berigtigende meddelelse i form af annoncering på
             hjemmesiden beliggende på adressen www.koekken24.dk samt øvrige hjemmesi-
             der/ domæner, som sagsøgte benytter til sin forretning, ved at foranledige en af ei-
             co a/s foreslået tekst offentliggjort på hjemmesiden/hjemmesiderne i 30 dage.
      ”
endelig er det oplyst, at køkken24 aps den 3. juli 2014 skiftede navn til pi engros aps.
forklaringer
                                                 -8-
der er under sagen afgivet vidneforklaring af johnny maansson.
johnny maansson har forklaret blandt andet, at han er ansat i multikøkkener som ansvarlig
for virksomhedens konceptudvikling og markedsføring. han er samlevende med heidi ja-
cobsen og har været dette de sidste 23 år. heidi jacobsen er direktør i multikøkkener, og så-
vel multikøkkener som pi engros aps var ejet af samme tyske selskab, momento küchen
gmbh, som ejes fuldt ud af heidi jacobsen. pi engros aps er imidlertid nyligt frasolgt, såle-
des at momento küchen gmbh nu alene ejer multikøkkener.
frasalget af pi engros aps skete som led i forretningsmæssige overvejelser, der opstod som
følge af, at pi engros aps havde været involveret i en del retssager. endvidere udgjorde fra-
salget årsagen til, at pi engros tog bekræftende til genmæle i den tidligere sag anlagt af eico,
idet multikøkkener allerede havde opkøbt de væsentligste aktiviteter i pi engros aps, hvor-
for der ikke var grund til at fortsætte sagen. eico indleverede efterfølgende konkursbegæring
mod pi engros aps og fik derigennem udbetalt nogle penge.
for så vidt angår multikøkkener og eico, så er der mellem de to virksomheder et stort over-
lap, idet begge dels indkøber fra producenter med videresalg for øje, dels primært indkøber
fra de samme fem større producenter, hvoraf hovedparten er italienske virksomheder.
eico producerer ingen produkter selv, hvorfor eicos forretning består i at indkøbe produkter
fra producenter og derefter sælge produkterne i eget navn. eico bruger altid eget firecifrede
varenummer, men bruger derimod næsten uden undtagelse den originale producents vare-
navn. når eico videresælger produkter, sker dette uden omemballering og desuden alene
med den forarbejdning, at eico påsætter eget label på selve produktet. når man køber et
produkt fra eico, er det eneste, der bevidner, at produktet er købt gennem eico, således, at
der er påsat en label med eicos navn.
til eksempel kan nævnes emhætten elica wave, som er et produkt, der sælges af eico med
eicos eget varenummer, men under navnet eico wave. elica wave produceres af elica
                                                 -9-
s.p.a., der har hjemsted i italien, og er en af de producenter, som både eico og multikøkke-
ner køber flest produkter fra.
eico videresælger også typisk produkter med originale brugsvejledninger. for så vidt angår
visse producenter får eico dog udarbejdet deres egen brugsvejledning, men i hvert fald fra
den største producent, elica s.p.a., sælger eico produkterne med original brugsvejledning.
så vidt han ved, får eico aldrig specialfremstillet produkter, men indkøber blot produkter af
de forskellige leverandører som alle andre virksomheder, der lever af at være mellemled.
multikøkkener anvender altid de originale varenumre og navne og ompakker heller ikke
produkterne fra den emballage, de leveres i fra producenten.
multikøkkener handler med parallelimporterede produkter, herunder også parallelimporte-
rede eico-produkter. hvis en kunde køber et eico-produkt fra multikøkkeners hjemmeside,
bestiller multikøkkener hurtigst muligt et eico-produkt hjem. multikøkkener har dog aldrig
handlet direkte med eico, idet eico nægter at handle med dem. i stedet har multikøkkener
indkøbt via andre forhandlere.
multikøkkener har kun oplevet af skulle indkøbe et eico-produkt omkring ni gange, og det
lave antal formoder han skyldes, at eico-produkter ofte er mere end dobbelt så dyre som det
samme produkt, der blot sælges under den originale producents navn. multikøkkener sælger
generelt med meget lav avance, og kan derfor sælge deres produkter til meget fordelagtige
priser.
multikøkkeners annoncering ved brug af google adwords bliver styret af en person, som
fysisk sidder i odense. denne person er ansat til at tage sig af multikøkkeners annoncering
og kampagner, herunder ved brug af relevante google adwords. når man anvender google
adwords, er det nemt at lave fejl, idet google selv foreslår nye søgeord. hvis man f.eks.
bruger søgeordet ”emhætte”, vil google måske foreslå søgeordet ”eico”. han formoder, at
det skyldes en fejl fra deres medarbejders side, at ”eico” blev valgt som google adword.
dette navnlig som følge af, at den ansatte tilbage i oktober 2014 var helt ny i stillingen og
                                                - 10 -
derfor let kunne komme til at begå fejl. det er dog også muligt, at den ansatte blot anvendte
”eico” som søgeord uden at have indhentet hans samtykke.
for så vidt angår multikøkkeners annonce, hvoraf fremgik sætningen ”uhyggelige eico-
priser”, så var hensigten at henvise til, at multikøkkener solgte produkter af samme art og
kvalitet som eico – blot til en markant lavere pris - og derved påkalde sig kundernes op-
mærksomhed.
han var ikke selv involveret i markedsføringskampagnen, hvorunder multikøkkener an-
vendte ”eico” som google adword, og da han opdagede fejlen omkring marts 2015, ændre-
de han straks søgeordet ”eico” til navnene på de originale producenter, som multikøkkener
sælger på deres hjemmeside. heidi jacobsen havde intet med brugen af google adwords at
gøre, og havde heller ingen viden om, hvilke adwords multikøkkener anvendte. trods det
forhold, at heidi er multikøkkeners øverste ansvarlige, har hun i realiteten meget lidt ansvar
for virksomhedens markedsføring.
han har aldrig set de breve, som eicos advokat hævder at have fremsendt til såvel multi-
køkkener som heidi jacobsen. han formoder, at brevene er gået tabt i posten, idet der i hvert
fald for så vidt angår multikøkkeners postadresse er en høj risiko for, at breve går tabt som
følge af, at en række virksomheder deler adresse. multikøkkener har sidenhen skiftet adres-
se, men på tidspunkterne, hvor brevene hævdes fremsendt, var multikøkkener registreret på
den adresse, hvortil brevene er sendt. han fik først besked om de påståede krænkelser, da
multikøkkener blev indstævnt i denne sag.
multikøkkener har valgt ikke at fremlægge søgestatistik angående antal besøgende, som
multikøkkener fik via brugen af ordet ”eico” som google adword, idet sådan statistik er ei-
co uvedkommende.
parternes synspunkter
                                                    - 11 -
for sagsøger, eico, er der i det væsentlige procederet i overensstemmelse med påstandsdo-
kumentet af 5. oktober 2015, hvoraf fremgår blandt andet:
      ”
      det gøres som hovedanbringende gældende at sagsøger har en eneret til mærket ”eico”
      for hvidevare som følge af at sagsøger har opnået varemærkeregistrering heraf den 3. ja-
      nuar 2006 under registreringsnummer vr 2006 00016, jf. bilag 6.
      sagsøger har endvidere opnået en beskyttelse for mærket eico for hvidevarer, som følge
      af at sagsøger har registreret selskabsnavnet eico a/s og domænenavnet ”eico.dk” til
      brug for sine erhvervsmæssige aktiviteter omkring salg af hvidevarer, jf. bilag 1 og bilag
      8.
      sagsøgers modelbetegnelse og varenummer nyder endvidere beskyttelse efter markeds-
      førings-loven § 1 og § 18.
      det kan på baggrund af de oplysninger, der er afgivet af dk-hostmaster, jf. bilag 19,
      lægges til grund, at domænenavnene koekken24.dk, koekkener24.dk, kokken24.dk, kok-
      kener24.dk, køkken24.dk og køkkener24.dk er registreret til sagsøgte, multikøkkener
      aps, den 8. august 2014.
      i hvert fald domænet ”køkken24.dk” redirecter p.t. automatisk til ”koekken24.dk”.
      det kan på baggrund af multikøkkener aps’s egne oplysninger lægges til grund, at mul-
      tikøkkener aps har anvendt sagsøgers varemærke eico som søgeord i google ad-
      words. på baggrund af multikøkkener aps’s egne oplysninger kan det endvidere lægges
      til grund, at denne brug i det mindste har stået på i perioden 8. august 2014 og indtil den
      15. marts 2015.
      anvendelsen af et registreret varemærke som søgeord i google adword udgør en er-
      hvervsmæssig brug.
      sagsøgtes benyttelse af sagsøgers varemærke eico som søgeord i google adword ud-
      gør en varemærkekrænkelse, når sagsøgte ikke er autoriseret forhandler af sagsøgers
      produkter, jf. herved også vestre landsrets kendelse i sagen v.l. b-1440-12.
      sagsøgtes benyttelse af sagsøgers varemærke eico som søgeord i google adword er
      endvidere en overtrædelse af markedsføringsloven § 1, når sagsøgte ikke er autoriseret
      forhandler af sagsøgers produkter, jf. bl.a. sø- og handelsrettens dom i sagen v-0105-11
      (experian a/s mod debitor registeret a/s).
      sagsøgtes benyttelse af sagsøgers varemærke eico som søgeord i google adword med
      henblik på at generere en annonce, der fører internetbrugeren, der søger på sagsøgers va-
      remærke, til sagsøgtes hjemmeside, hvor internetbrugeren åbenbart forsøges påvirket til
      at købe alternative produkter til produkter hidrørende fra sagsøger, er en erhvervsmæs-
      sig brug af varemærket i strid med varemærkelovens § 4 og i strid med markedsførings-
      loven § 1 og § 18.
                                                   - 12 -
      multikøkkener aps forsøger bevidst og på utilbørlig vis at fortrænge sagsøger fra sin op-
      byggede markedsposition ved at benytte sagsøgers varemærke eico, samme modelbe-
      tegnelser og varenr., for multikøkkener aps’s konkurrerende produkter.
      multikøkkener aps snylter dermed uretmæssigt og bevidst på den markedsføringsind-
      sats sagsøger har udøvet for at udbrede kendskab og tillid til mærket ”eico”.
      multikøkkener aps’s salg, annoncering og markedsføring af produkter under anvendelse
      af sagsøgers varemærke og øvrige forretningskendetegn strider mod sagsøgers rettighe-
      der i henhold til varemærkeloven § 4, markedsføringslovens § 1 og 18 samt vildlednings-
      forbuddet i markedsføringslovens § 3 og dermed kan kræves forbudt efter markedsfø-
      ringsloven § 27, jf. § 20 og varemærkeloven § 43.
      sagsøger har som følge af multikøkkener aps’s handlinger med brug af sagsøgers vare-
      mærke eico som søgeord i google adword krav på vederlag, erstatning og godtgørelse
      for krænkelse af sagsøgers rettigheder efter varemærkeloven § 4 og for overtrædelse af
      markedsføringsloven §§ 1 og 18, jf. varemærkeloven § 43, stk. 1 og markedsføringsloven §
      20, stk. 2 og 3.
      vederlag og erstatning passende kan fastsættes til samme beløb, som den tidligere regi-
      strant, pi engros aps, af domænenavnene ”koekken24.dk” og ”køkken24.dk” anerkendte
      at skulle betale ved at tage bekræftende til genmæle i den tidligere verserende sag ved
      sø- og handelsretten under sagsnr. v-48-13, idet den skete krænkelse er tilsvarende
      krænkelsen under sagen v-48-13 og idet der er identitet i såvel direktion og ejerforhold
      mellem pi engros aps og multikøkkener aps.
      det endvidere er en skærpende omstændighed, at multikøkkener aps fortsatte eller gen-
      optog sin krænkende brug af varemærket eico på trods af sagsøgers påkrav allerede
      den 29. oktober 2014, særligt henset til den tidligere afsagte afgørelse i sagen v-48-13,
      som multikøkkener aps notorisk har været bekendt med.
      heidi jacobsen som både ultimativ ejer og som direktør i og for både selskabet pi engros
      aps og multikøkkener aps har været bekendt med krænkelsessagen der blev pådømt i
      sagen v-48-13, og hendes accept at, af multikøkkener aps fortsatte med de anerkendte,
      krænkende handlinger pådrager heidi jacobsen et personligt medansvar for de nu begå-
      ede krænkelser af multikøkkener aps.
      krænkelsens karakter og sagens forhold i øvrigt gør det nødvendigt at multikøkkener
      aps offentliggøre oplysninger om dommens datering, sø- og handelsrettens journal-
      nummer, parternes navne og en gengivelse af dommens konklusion på multikøkkener
      aps hjemmesider på en sådan måde, at offentliggørelsen ses ved umiddelbart opslag på
      disse hjemmesider.
      ”
for sagsøgte, multikøkkener og heidi jacobsen, er der i det væsentlige procederet i overens-
stemmelse med påstandsdokumentet af 9. oktober 2015, hvoraf bl.a. fremgår:
      ”
                                             - 13 -
det gøres til støtte for den nedlagte påstand gældende,
at    sagsøgte på intet tidspunkt har anvendt varemærket eico i sin markedsføring af
      produkter det være sig egne eller andres, medmindre der er tale om produkter der
      stammer fra sagsøgers virksomhed og som blot videresælges af sagsøgte.
      der er således ikke noget grundlag for at nedlægge forbud henholdsvis kræve er-
      statning,
at    sammenlignende reklame som udgangspunkt er lovligt,
at    markedsføring af identiske produkter de facto må forudsætte sammenlignende re-
      klame specielt som når det i det foreliggende tilfælde er tale om identiske produk-
      ter fabrikeret på samme udenlandske fabrik,
at    det ville være i strid med konkurrenceretlige principper om en sådan sammenlig-
      nende markedsføring /reklame ikke måtte være tilladt,
at    sagsøgte ikke har anvendt sagsøgers modelbetegnelse og varenummer til andet
      end ovennævnte sammenlignende reklame, hvis overhovedet,
      og / eller
at    sagsøgers modelbetegnelser og varenumre er identisk med den oprindelige fabri-
      kant af de pågældende produkter.
at    de under varemærket eico markedsførte produkter er produceret og fremstillet i et
      andet eu-land og frit kan omsættes i dk og det vil være stærkt hindrende for ret-
      ten til fri konkurrence om en sammenlignende reklame som den der foretages af
      sagsøgte ikke måtte være tilladt, da der er tale om identiske produkter.
      det bemærkes særskilt, at det forhold at selskabet pi engros aps har taget bekræf-
      tende til genmæle i en lignende eller tilsvarende sag ikke har nogen bevisværdi i
      nærværende sag og under ingen omstændigheder kan binde et andet selskab selv-
      om direktionen i de to selskaber er / har været identisk.
at    der ikke er identitet mellem pi engros aps, cvr-nr. 34470537, det gamle køk-
      ken24.dk, der ophørte med aktiviteterne den 10. august 2014 og det sagsøgte sel-
      skab multikøkkener aps, cvr-nr. 36031689,
at    køkken24.dk aps ikke har fået overdraget aktiviteter fra pi engros aps,
at    der er tale om to forskellige firmaer med forskellige ejere, men med samme direk-
      tør og
at    den af sagsøger nævnte annoncering blev deaktiveret den 15. marts 2015 kl. 22:48.
      situationen er den, at sagsøgtes nye adwords-medarbejder havde aktiveret kam-
      pagnen via sagsøgtes shop med en fejl url-adresse, men kampagnen blev straks
      deaktiveret, da fejlen blev opdaget.
                                                 - 14 -
             sagsøgte annoncerer fortsat med eico-produkter, men her er landing page alene
             eico-produkter.
       uagtet ovennævnte gøres det overordnet gældende,
       at    sagsøgte ikke har overtrådt markedsføringsføringslovens bestemmelser eller andre
             tilsvarende bestemmelser,
       at    bevisbyrden påhviler sagsøger og
       at    denne bevisbyrde ikke ses løftet.”
sø- og handelsrettens begrundelse og resultat
ved sø- og handelsrettens dom af 22. december 2014 blev det forbudt for køkken24 aps,
som havde taget bekræftende til genmæle, at anvende eicos varemærke, eico, på nærmere
bestemte måder, herunder i google adwords annoncer på en sådan måde, at mærket frem-
går af annoncens tekst eller overskrift.
køkken24 aps, som senere skiftede navn til pi engros aps, var ultimativt ejet af heidi ja-
cobsen, som tillige var direktør i selskaberne, som var uden bestyrelse.
den 8. august 2014 erhvervede multikøkkener aps, som tillige er ledet og ultimativt ejet ale-
ne af heidi jacobsen, det pågældende domæne, koekken24.dk.
det er ubestridt, at multikøkkener i perioden fra den 8. august 2014 til den 15. marts 2015
anvendte eico som google adword på en sådan måde, at der ved søgning på eico fremkom
annoncer fra koekken24.dk, hvor varemærket eico bl.a. fremgik af overskriften ”uhyggelige
eico priser nu” som vist i bilag 17 og 9. det må efter bevisførelsen lægges til grund, at de
pågældende annoncer fra multikøkkeners i alt overvejende grad har vedrørt produkter, som
ikke hidrørte fra eico. denne brug af varemærket eico svarede til den brug, som tidligere var
foretaget af køkken24 aps.
da der har været tale om anvendelse af et identisk varemærke for samme vareart, og da ret-
ten finder, at den skete brug af eico som google adword med tilhørende brug i de doku-
                                                  - 15 -
menterede annoncer har medført en betydelig risiko for forveksling for forbrugerne, findes
multikøkkener på denne måde at have krænket eicos varemærkeret, jf. varemærkelovens §
4, stk. 1, nr. 1. det gør ingen forskel herfor, at en del eller hovedparten af de produkter, der
sælges af multikøkkener, er fremstillet af samme producent, som fremstiller de produkter,
som eico sælger under sit mærke.
på grund af den åbenbare forvekslingsrisiko, som annoncernes tekst har indebåret, og henset
til sagens baggrund i øvrigt, foreligger der tillige en overtrædelse af markedsføringslovens §
18 og § 1.
henset til den ovenfor anførte baggrund, heidi jacobsens ejerskab og stilling i de involvere-
de selskaber, finder retten det ubetænkeligt at lægge til grund, at heidi jacobsen må have
truffet eller godkendt beslutningen om, at også multikøkkener aps skulle foretage den
krænkelse, som køkken24 aps tidligere havde anerkendt, var forbudt. derfor tages de ned-
lagte påstande til følge over for heidi jacobsen i samme omfang som over for multikøkkener
aps.
som følge af ovenstående giver retten eico medhold i påstand 1, dog således at der alene er
grundlag for at give medhold i den subsidiære del af påstanden og alene for den brug, som
har foreligget til prøvelse, det vil sige brugen som fremgår af de beskrevne bilag 17 og 9.
retten tager på samme baggrund påstand 2 til følge.
påstand 3 har karakter af et anbringende til støtte for de øvrige påstande, og derfor afvises
påstand 3.
retten finder, at det rimelige vederlag efter varemærkelovens § 43, stk. 1, nr. 1, henset til
krænkelsens karakter, omfang og baggrund passende kan fastsættes til 25.000 kr. sagens
baggrund er i denne sammenhæng tillagt betydelig vægt i opadgående retning. påstand 4
tages derfor til følge for så vidt angår 25.000 kr.
                                                - 16 -
retten finder, at der henset til vederlagets størrelse ikke kan være grundlag for tilkendelse af
erstatning derudover, hvorfor de sagsøgte frifindes for påstand 5.
der er ikke godtgjort noget ikke-økonomisk tab, og derfor frifindes de sagsøgte for påstand
6.
uanset sagens baggrund finder retten, at der henset til krænkelsens karakter og omfang samt
det forhold, at krænkelsen ophørte i marts 2015, ikke er grundlag for at tage påstand 7 om of-
fentliggørelse af dommen til følge, jf. varemærkelovens § 44 a.
efter sagens udfald skal multikøkkener og heidi jacobsen betale 20.000 kr. i sagsomkostnin-
ger til eico. beløbet, som vedrører udgifter til advokatbistand ekskl. moms, er fastsat ud fra
sagens karakter, omfang og forløb.
                                      thi kendes for ret:
multikøkkener aps og heidi jacobsen forbydes at anvende eico a/s’ varemærke eico
som søgeord i google adwords på en sådan måde, at mærket eico fremgår af den viste
annonces tekst eller overskrift som sket i bilag 17 og 9.
multikøkkener aps og heidi jacobsen forbydes at anvende eico a/s’ varemærke eico, eico
a/s’ modelbetegnelser og eico a/s’ varenumre for afsættelse af varer, som ikke hidrører fra
eico a/s, eller som ikke er bragt på markedet inden for eøf af eico a/s.
eico a/s’s påstand 3 afvises.
multikøkkener aps og heidi jacobsen skal i fællesskab til eico a/s betale 25.000 kr. med
procesrente fra den 10. marts 2015.
i øvrigt frifindes multikøkkener aps og heidi jacobsen.
                                             - 17 -
multikøkkener aps og heidi jacobsen skal i fællesskab betale 20.000 kr. i sagsomkostninger
til eico a/s. sagsomkostningsbeløbet forrentes efter rentelovens § 8 a.
de idømte beløb skal betales inden 14 dage.
gitte forsberg                 mads bundgaard larsen               søren skovgaard pedersen
                                           (sign.)
                                       ___ ___ ___
                              udskriftens rigtighed bekræftes
                       sø- og handelsretten, den16. december 2015
